|  |
| --- |
| № исх: 11-12/2375 дз от: 20.06.2023№ вх.2546//11-12/2375дз/ДС-181 от: 20.06.2023 |

**Қазақстан Республикасы**

**Парламенті Мәжілісінің**

**Депутаты**

**Б.С. Ізмұхамбетовке**

*2023 жылғы 24 мамырдағы № ДС-181 хатқа*

**Құрметті Бақтықожа Салахатдинұлы!**

Құрылыс саласында отандық тауар өндірушілерді қолдауға қатысты Сіздің сауалыңызды қарап, келесіні хабарлаймыз.

Құрылыс саласындағы қазақстандық қамту үлесін ұлғайту жолымен отандық кәсіпкерлерді қолдау мақсатында тиісті нормативтік шаралар қабылданды.

Тапсырыс берушінің (құрылыс салушының) функцияларын жүзеге асыру қағидаларында конкурсқа қатысушыларға жергілікті өндірістің құрылыс материалдары мен жабдықтарын пайдалану бойынша талаптар белгіленген, оның қорытындысы бойынша мердігер ұйымдар актілер нысанында есеп береді *(ҰЭМ-нің 19.03.2015 ж. №229 бұйрығы)*.

Сонымен қатар, «Мемсараптама» РМК *(бұдан әрі – мемсараптама)* базасында бірыңғай портал жұмыс істейді, онда сараптамадан өткен барлық жобалардың жиынтық ресурстық ведомостары жария түрде орналастырылған *(бүгінгі күні бірыңғай порталда бюджет қаражатынан қаржыландырылатын жобалар бойынша
20 мыңнан астам жиынтық ведомостар жүктелген)*.

Тапсырыс берушілер порталда материалдық ресурстар мен жабдықтардың қазақстандық қамтуын, оның ішінде қажетті көлемін ескере отырып жиынтық ведомосін жариялайды.

Осылайша, бұл портал отандық тауар өндірушілерге барлық жоспарланған құрылыс объектілерінің санын *(соның ішінде құрылыс материалдарына қажеттілік көлемін)* көруге және өздерінің операциялық-қаржылық қызметін алдын ала жоспарлауға мүмкіндік береді.

Бұдан басқа, жоғарыда көрсетілген мемлекеттік сараптама порталы мемлекеттік сатып алу порталымен интеграцияланған, онда мердігерлер шыққан елін көрсете отырып, құрылыс материалдар мен жабдықтарды сатып алу жөніндегі жоспарларды жариялайды.

Тауарлардың, жұмыстардың, көрсетілетін қызметтердің және оларды жеткізушілердің дерекқорын қалыптастыру және жүргізу қағидаларына (*ИИДМ-нің 26.05.2022 ж. № 286 бұйрығы)* сәйкес, қазақстандық құрылыс материалдары мен жабдықтарын пайдалану жөніндегі есептер жобалау-сметалық құжаттамада көрсетілгенін қосымша хабарлаймыз.

Сонымен қатар, қолданылатын құрылыс материалдарының номенклатурасын көрсететін электрондық тізілімде жиынтық ведомостарды орналастырудың тұрақты мониторингі жүзеге асырылады.

Осылайша, жоғарыда аталған механизмдер жергілікті құрылыс материалдарын қолдануды реттеуге мүмкіндік береді. Бұл ретте әзірленіп жатқан құрылыс кодексі шеңберінде отандық тауар өндірушілерді қолдау жөніндегі қосымша шаралар ескерілетін болады.

 **Ә. Смайылов**

*Орынд: С.Жанкалов*

*Тел: 74 53 50*